### Beslutninger:

Indstillingen blev på byrådsmødet den 17. august 2022 med forslaget henvist til Magistraten med henblik på at indgå i budgetdrøftelserne for 2023.

Samtidig sendes indstillingen til drøftelse i Økonomiudvalget.

###

Det foreslås,

1. at byrådet vedtager, at Borgmesterens Afdeling med inddragelse af Sociale Forhold og Beskæftigelse udarbejder et forslag til politisk behandling om at fremme ansættelse af mennesker, som er visiteret til fleksjob eller mennesker med handicap i kommunens kontrakter. Forslaget skal ligeledes indeholde en plan for at flere mennesker med handicap ansættes direkte i [adresse]

En undersøgelse fra VIVE viser, at beskæftigelsen for mennesker med handicap er faldet, og gabet ift. personer uden handicap på arbejdsmarkedet er dermed steget. Kun halvdelen af mennesker med handicap er i beskæftigelse, og for personer med større handicap er andelen endda endnu lavere.

[adresse] bør selv tage større ansvar og samtidig stille krav om, at de private virksomheder, som gerne vil samarbejde med kommunen, også skal løfte et socialt ansvar for denne gruppe borgere. Det vil give flere mulighed for at blive en del af et arbejdsfællesskab. Samtidig får vi et mere rummeligt arbejdsmarked, hvor der bliver plads til alle, der vil og kan arbejde. Det giver også mening i en tid, hvor arbejdsgivere efterlyser flere hænder.

I dag stiller [adresse] allerede krav gennem uddannelses- og beskæftigelsesklausuler. Med byrådsforslaget ønsker vi i SF at der på samme måde stilles krav om ansættelse af mennesker med handicap, så kommunen bidrager til at sikre flere job til dem, der har brug for en ekstra hånd til at komme på arbejdsmarkedet. Samtidig bør kommunen selv løfte et større ansvar og blive bedre til at ansætte mennesker med handicaps.

Stillet af Frank Lauridsen, Christina Mathiasen, Birgit Dam og Helge Schultz (Ordfører på forslaget)

INDSTILLING FRA BORGMESTERENS AFDELING OG MAGISTRATSAFDELINGEN FOR SOCIALE FORHOLD OG BESKÆFTIGELSE

Svar på forslag fra SF om flere jobs til mennesker med handicap

### Resume

SF har den 23. februar 2022 fremsendt beslutningsforslag til [adresse] om, at flere mennesker med handicap kommer i job.

Som svar på SF’s forslag peger Magistratsafdelingen for Sociale Forhold og Beskæftigelse og Borgmesterens Afdeling på, at [adresse] i relation til leverandørerne fortsætter og udbygger den samarbejdende tilgang til løbende dialog om fokus på sociale hensyn i kontrakterne.

Muligheden om fortrinsret for borgere med handicap ved ansættelsessamtaler virker stort set ikke, og der er for lidt viden om støtteordningerne. Som arbejdsgiver skruer Aarhus Kommune op for den viden, der er om bl.a. støtteordninger, og der etableres klare rammeaftaler om støtte til de enkelte arbejdspladser. Desuden overvejes, hvordan jobcentrets indsats på handicapområdet kan styrkes, og hvordan mennesker med handicap selv kan hjælpe jobcentret i afklaring mv.

Der fremlægges tre forslag til initiativer, henvendt til jobsøgende borgere med handicap, som delvist eller helt kan finansieres af besparelser på forsørgelsesudgifter. Det indstilles, at alle forslag tages med i forhandlingerne om budget 2023.

Indstillingen har overskredet fristen for besvarelser på 3 måneder, pga. involvering af Handicaprådet.

### Beslutningspunkter

Det indstilles:

At 1) [adresse] i forbindelse med udbud, hvor det efter en konkret vurdering er relevant og proportionelt, søger at indarbejde en dialogbaseret tilgang om øget fokus på at ansætte mennesker med nedsat funktionsevne.

At 2) [adresse] prioriterer at gøre en ekstra indsats internt i afdelingerne for at fremme målet om flere mennesker med handicap i job med de indsatser, der er nævnt i sagsfremstillingen.

At 3) Såfremt byrådet ønsker at styrke beskæftigelses-indsatsen overfor mennesker med handicap, kan der af partierne fremsendes budgetforslag herom.

### Borgmesterens afdelings påtegning

Fremsendes til Magistraten. Det bemærkes, at indstillingen ikke er fremsendt rettidigt i forhold til at kunne nå byrådsbehandling indenfor den fastsatte frist på 3 måneder efter byrådsbehandlingen af beslutningsforslaget.

### Sagsforløb:

Udvalg: Magistraten

Dato: 08-08-2022

Jasmin Mogensen: 4

Fremsendes til [adresse] med bemærkning, at Magistraten i mødet den 8. august 2022 anbefaler, at byrådet tiltræder Magistratsafdelingen for Sociale Forhold og Beskæftigelses og Borgmesterens Afdelings indstilling af 1. august 2022.

Agnes Johnsen tog forbehold med henblik på en nærmere drøftelse af sociale klausuler i forhold til dialogbaseret tilgang.

Frida Karlsen var forhindret i at deltage i sagens behandling.